Gül yanağun üzrə çün ol sünbüli-sərkəş yatur
Gül yanağun üzrə çün ol sünbüli-sərkəş yatur,
Cümlə sərkəş dillər ana bağlu xoş-naxoş yatur.

Hərki hüsnin Kəbəsində görsə fəttan eynünü,
Der rəvan mehrab içində bir-iki sərxoş yatur.

Çüstü çapuq bir əcəb oğrudur ol hindu sənün,
Baği-cihandan1 sibü gül-şəftalü verüb xoş yatur.

Qabi-qövseynünlə qəmzən oxuna canü dili
Sinəmiz içində həm qurbanü, həm tirkəş yatur.

Gözümün yaşilə ahim atəşindən yerü gög
Xüşkü tər olmuş, Həbibi, həm quru, həm yaş yatur.
Qəzəllər